રિઝર્વ બેંક ઓફ ઇન્ડિયા વ્યાજદર વધારવાના મૂડમાં હોવા છતાં વધારી શકતી નથી, કારણકે, હવે ભારત સરકાર ઇલેક્શન મોડમાં આવી ચૂકી છે. પાંચ રાજ્યોની ચૂંટણી જાહેર થઈ ચૂકી છે ત્યારે હોમ લોન સહિતની અન્ય લોનના વ્યાજ દર વધારવા સરકારને હિતાવહ લાગતા નથી. સામા પક્ષે અમેરિકાએ ફેડ રેટ વધારવાની જાહેરાત કરી દીધી છે. ટૂંકમાં, આંતરરાષ્ટ્રીય નાણાંકીય સંસ્થાઓ ભારતીય શેરબજારમાંથી મૂડી પાછી ખેંચી રહી છે. એક અંદાજ પ્રમાણે ૧૧ બિલિયન ડોલરનું મૂડીરોકાણ FIIએ પાછું ખેંચી લીધું છે. ટૂંકમાં, વિદેશી કંપનીઓ ભારતમાંથી તગડો નફો રળીને શેરબજારને ટોચ પર પહોંચાડ્યા બાદ હવે તળિયે બેસાડીને બાય-બાય કરીને જઈ ચૂકી છે.